stanford-oval/wikipedia huggingface dataset:
สมเด็จพระวันรัต (เฮง เขมจารี)
ประวัติ > อุปสมบทและศึกษาปริยัติธรรม

เมื่ออายุได้ 13 ปี ได้บรรพชาเป็นสามเณรแล้วเรียนภาษาบาลีที่วัดมณีธุดงค์ต่อจนกระทั่งอายุได้ 16 ปี ตรงกับปี พ.ศ. 2440 จึงย้ายไปอยู่วัดมหาธาตุยุวราชรังสฤษฎิ์ เรียนภาษาบาลีกับพระยาธรรมปรีชา (ทิม) และหลวงชลธีธรรมพิทักษ์ (ยิ้ม) เมื่อยังเป็นมหาเปรียญ ต่อมาเรียนกับพระอมรเมธาจารย์  (เข้ม ธมฺมสโร) วัดมหาธาตุฯ สมเด็จพระวันรัต (แดง สีลวฑฺฒโน) สมเด็จพระวันรัต (ฑิต อุทโย) และสมเด็จพระมหาสมณเจ้า กรมพระยาวชิรญาณวโรรส เมื่อยังดำรงพระยศเป็นกรมหลวง จนสอบได้เปรียญธรรม 5 ประโยคในปี พ.ศ. 2444
ถึงปีขาล พ.ศ. 2445 ได้อุปสมบทเป็นพระภิกษุที่วัดมหาธาตุฯ สมเด็จพระวันรัต (ฑิต อุทโย) เป็นพระอุปัชฌาย์ พระธรรมวโรดม (จ่าย ปุณฺณทตฺโต) และพระเทพเมธี (เข้ม ธมฺมสโร) เป็นคู่พระกรรมวาจาจารย์ แล้วเข้าสอบในปี ร.ศ. 122 ได้เพิ่มอีก 2 ประโยค รวมเป็นเปรียญธรรม 7 ประโยค ต่อมาเข้าสอบอีกได้เป็นเปรียญธรรม 8 ประโยคในปี ร.ศ. 123 และในที่สุดสอบได้เปรียญธรรม 9 ประโยค ในปี ร.ศ. 124
ประวัติ > ศาสนกิจ

นับแต่เป็นสามเณรเปรียญ 4 ประโยค ท่านก็ได้รับมอบหมายให้เป็นครูสอนในมหาธาตุวิทยาลัย เมื่อสมเด็จพระวันรัต (ฑิต) ชราภาพ สมเด็จกรมพระยาวชิรญาณวโรรสโปรดให้ท่านเป็นผู้จัดการวัดมหาธาตุแทนมาตั้งแต่ปี พ.ศ. 2455 เมื่อสมเด็จพระวันรัตมรณภาพในปี พ.ศ. 2466 ท่านจึงได้รับโปรดเกล้าให้เป็นเจ้าอาวาสสืบแทน ตลอดช่วงเวลาที่ครองวัด ท่านได้จัดระเบียบวัดทั้งในด้านการทะเบียน การทำสังฆกรรม จัดลำดับชั้นการปกครองคณะ เข้มงวดกับจริยวัตรของพระเณรในวัด และจัดการบูรณปฏิสังขรณ์เสนาสนะที่ทรุดโทรมและก่อสร้างเพิ่มเติมเพื่อให้เพียงพอกับการขยายการศึกษา นอกจากนี้ท่านยังสนองงานถวายสมเด็จกรมพระยาวชิรญาณวโรรสจนเป็นที่พอพระทัย
เมื่อพระราชบัญญัติคณะสงฆ์ พ.ศ. 2484 ประกาศใช้ ท่านได้รับคัดเลือกเป็นประธานสังฆสภาเป็นรูปแรก
สมณศักดิ์

พ.ศ. 2452 เป็นพระราชาคณะชั้นสามัญที่ พระศรีวิสุทธิวงษ์
พ.ศ. 2455 เป็นพระราชาคณะชั้นราชที่ พระราชสุธี ธรรมปรีชาภิมณฑ์ ปริยัติโกศล ยติคณิศร บวรสังฆารามคามวาสี
พ.ศ. 2459 เป็นพระราชาคณะชั้นเทพที่ พระเทพโมลี ตรีปิฎกธาดา มหากถิกสุนทร ยติคณิศร บวรสังฆาราม คามวาสี
พ.ศ. 2464 เป็นพระราชาคณะชั้นธรรมที่ พระธรรมไตรโลกาจารย์ ปรีชาญาณดิลก ตรีปิฎกคุณาลงกรณ์ ยติคณิศร บวรสังฆาราม คามวาสี
พ.ศ. 2471 เป็นพระราชาคณะเจ้าคณะรองหนเหนือที่ พระพิมลธรรม มหันตคุณ วิบุลปรีชา ญาณนายก ตรีปิฎกคุณาลังการภูสิต อุตดรทิศคณิสสร บวรสังฆาราม คามวาสี
พ.ศ. 2482 เป็นสมเด็จพระราชาคณะเจ้าคณะใหญ่หนใต้ที่ สมเด็จพระวันรัต ปริยัติพิพัฒนพงศ์ วิสุทธิสงฆปรินายก ตรีปิฎกโกศล วิมลคัมภีรญาณสุนทร มหาทักษิณคณฤศร บวรสังฆาราม คามวาสี อรัญญวาสี
มรณภาพ

สมเด็จพระวันรัต (เฮง เขมจารี) ถึงแก่มรณภาพด้วยโรคหลอดลมอักเสบเรื้อรังและมีอาการขั้วปอดโต เมื่อวันจันทร์ที่ 10 พฤษภาคม พ.ศ. 2486 เวลา 20.30 น. ณ คณะ 1 วัดมหาธาตุฯ สิริอายุได้ 61 ปี 99 วัน พรรษา 42
เลิฟอะครอสดิโอเชียน

| "เลิฟอะครอสดิโอเชียน"> เพลงโดยคุมิ โคดะ.จากอัลบั้มโกลว์อินทูวัน และ เบสต์~เฟิสต์ติงส์~ |
| --- | --- |
ด้านเอ: "เลิฟอะครอสดิโอเชียน"
ด้านบี: "เดอะมีนิงออฟพีซ"
วางจำหน่าย: 24 กรกฎาคม พ.ศ. 2545
บันทึกเสียง: พ.ศ. 2545
แนวเพลง: เจ-ป็อป
ความยาว: 23:23 นาที
ค่ายเพลง: ริทึม โซน
ผู้ประพันธ์เพลง: คุมิ โคดะ
"เลิฟอะครอสดิโอเชียน" (ญี่ปุ่น: ラブ・アクロース・ジ・オーシャン; โรมาจิ: Rabu Akurosu Ji Oshan; ทับศัพท์: love across the ocean) เป็นซิงเกิลที่ 6 ของคุมิ โคดะในรูปแบบแม็กซีซิงเกิล  ออกจำหน่ายเมื่อวันที่ 24 กรกฎาคม พ.ศ. 2545  เปิดตัวสัปดาห์แรกในอันดับที่ 19 ของออริกอนชาร์ต[ต้องการอ้างอิง]  เป็น  โดยมียอดขายรวม 22,100 แผ่น[ต้องการอ้างอิง]  เพลง "เลิฟอะครอสดิโอเชียน" เป็นเพลงประกอบโฆษณาเครื่องสำอางของคาเนโบ  ส่วนเพลงหน้าบีบรรจุเพลง "เดอะมีนงออฟพัซ" ฉบับคุมิร้องเดี่ยว  และได้บรรจุเป็นเพลงพิเศษในอัลบั้ม เบสต์~เฟิสต์ติงส์~
รายชื่อเพลง

love across the ocean -Original Mix-
the meaning of peace -Original Mix-
So Into You -Dub's Electro Remix- Remixed by Izumi"D・M・X"Miyazaki
love across the ocean -instrumental-
the meaning of peace -instrumental-
ชาร์ต

| ออกจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 24 กรกฎาคม พ.ศ. 2545 | Oricon Daily Charts | #19 |  |  |  |
| 24 กรกฎาคม พ.ศ. 2545 | Oricon Weekly Charts | #19 | 10,070 | 22,100 | 4 สัปดาห์ |
| 24 กรกฎาคม พ.ศ. 2545 | Oricon Monthly Charts |  |  | 22,100 |  |
| 24 กรกฎาคม พ.ศ. 2545 | Oricon Yearly Charts |  |  | 22,100 |  |

| ด ค กผลงานโดย คุมิ โคดะ |
| --- | --- |
Affection: TAKE BACK • Trust Your Love • COLOR OF SOUL • So Into You
grow into one: Love across the ocean • M·a·z·e • Real Emotion / 1000 โนะ โคโตบะ
feel my mind: COME WITH ME    •   Gentle Words    •   Crazy 4 U
secret: LOVE & HONEY    •   Chase    •   คิเซคิ    •   Hands    •   Hot Stuff feat.KM-MARKIT
BEST ~first things~: Butterfly    •   Flower    •   Promise / Star
BEST ~second session~: You    •    Birthday Eve    •   D.D.D. feat. SOULHEAD    •   Shake It Up    •   Lies    •   Feel    •   Candy feat. Mr.Blistah    •   No Regret    •   อิมาสุกุโฮชิอิ    •   Kamen    •   WIND    •   Someday / Boys♡Girls
Black Cherry: โคอิโนะทสึโบมิ    •   4 hot wave    •   ยูเมโนะอุตะ / ฟูตาริเดะ...    •   Cherry Girl / อุนเมย์
Kingdom: BUT / ไอโช    •   FREAKY    •   ไอโนะอุตะ    •   LAST ANGEL feat. โทโฮชินกิ    •   Anytime
TRICK: MOON     •   TABOO •   stay with me
BEST ~third universe~ & 8th AL "UNIVERSE: It's All Love! •   3 SPLASH  • Alive / Physical thing • Can We Go Back
Dejavu: Gossip Candy   •   สึคิเดะ สึคิเดะ สึคิเดะ / อะนะตะดะเคะกะ   •   POP DIVA
JAPONESQUE: 4 TIMES   •   ไอโวะโทะเมะนะอิเดะ   •   Love Me Back
ซิงเกิล: Go to the top
ดิจิตอลซิงเกิล: Get It On
คอแลบอเรชันซิงเกิล: the meaning of peace   • Switch/I Only Want to Be with You    •   Won't Be Long
ดูเพิ่มเติม: ผลงานเพลงทั้งหมด
เตช บุนนาค

| เตช บุนนาคม> ป.ช. ม.ว.ม. ท.จ.ว. ท.ภ. |
| --- | --- |

เลขาธิการสภากาชาดไทย
อยู่ในวาระ
เริ่มดำรงตำแหน่ง  1 พฤษภาคม พ.ศ. 2564
ก่อนหน้า: แผน วรรณเมธี
รัฐมนตรีว่าการกระทรวงการต่างประเทศ
ดำรงตำแหน่ง 26 กรกฎาคม พ.ศ. 2551 – 4 กันยายน พ.ศ. 2551
นายกรัฐมนตรี: สมัคร สุนทรเวช
ก่อนหน้า: นพดล ปัทมะ
ถัดไป: สาโรจน์ ชวนะวิรัช
 
ข้อมูลส่วนบุคคล
เกิด: 25 พฤศจิกายน พ.ศ. 2486 (81 ปี)
ศาสนา: พุทธ
คู่สมรส: เพ็ญศรี บุนนาค

เตช บุนนาค เลขาธิการสภากาชาดไทย กรรมการสภาลูกเสือไทย กรรมการมูลนิธิสถาบันการต่างประเทศสราญรมย์ อุปนายกกรรมการอำนวยการวชิราวุธวิทยาลัย อดีตเอกอัครราชทูตไทย ประจำประเทศสหรัฐอเมริกา ในสมัยของประธานาธิบดีบิล คลินตัน ดำรงตำแหน่งเป็นรัฐมนตรีว่าการกระทรวงการต่างประเทศนับตั้งแต่เดือนกรกฎาคม 2551 หลังการลาออกของนพดล ปัทมะ เนื่องจากขณะนั้นเตช เป็นข้าราชการพลเรือนในพระองค์ รับราชการอยู่ที่สำนักราชเลขาธิการ สมัคร สุนทรเวชจึงได้ไปขอพระราชทานเตชจากพระบาทสมเด็จพระมหาภูมิพลอดุลยเดชมหาราช บรมนาถบพิตร ให้มาดำรงตำแหน่งแทน ในต้นเดือนกันยายน พ.ศ. 2551 มีรายงานว่าเตชได้ลาออกจากตำแหน่ง โดยให้เหตุผลว่าต้องไปดูแลภรรยาที่ป่วย
หลัง รัฐประหารในประเทศไทย พ.ศ. 2557 ได้รับแต่งตั้งเป็นที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560
ประวัติ

เตช บุนนาค เกิดเมื่อวันที่ 25 พฤศจิกายน พ.ศ. 2486 เป็นบุตรของตุล บุนนาค อดีตกรมวังผู้ใหญ่ สำนักพระราชวัง กับจันทร์แจ่ม บุนนาค (สกุลเดิม อินทุโสภณ) มีน้องชายชื่อ ติ๋ว บุนนาค เป็นหลานปู่ของพระยาอภิบาลราชไมตรี (ต่อม บุนนาค) (อดีตรัฐมนตรีว่าการกระทรวงการต่างประเทศ และปลัดกระทรวงการต่างประเทศ) กับคุณหญิง สน (สกุลเดิม แสง-ชูโต) จบระดับชั้นมัธยมศึกษาตอนต้นจากโรงเรียนวชิราวุธวิทยาลัย แล้วได้เป็นนักเรียนทุนรัฐบาลไทยไปศึกษาต่อที่ประเทศอังกฤษ จนจบระดับชั้นมัธยมศึกษาตอนปลายที่วิทยาลัยมาลเวิร์น ประเทศอังกฤษ ระดับปริญญาตรีเกียรตินิยมและระดับปริญญาโทที่วิทยาลัยคิงส์ (King’s College) มหาวิทยาลัยเคมบริดจ์ ประเทศอังกฤษ และระดับปริญญาเอกทางด้านประวัติศาสตร์ ที่วิทยาลัยเซ็นต์แอนโทนีส์ (St Antony’s College) มหาวิทยาลัยออกซฟอร์ด ประเทศอังกฤษ
การทำงาน

เตช บุนนาค เริ่มรับราชการกระทรวงการต่างประเทศ ตั้งแต่ พ.ศ. 2512 ในตำแหน่งเลขานุการโท กรมสารนิเทศ และกรมการเมือง ต่อจากนั้นก็ได้รับการเลื่อนตำแหน่งเป็นผู้อำนวยการกองนโยบายเศรษฐกิจและการคลัง สำนักงานอาเซียนแห่งประเทศไทย เป็นรองเลขาธิการสำนักงานอาเซียนแห่งประเทศไทย เป็นเอกอัครราชทูตประจำกระทรวงการต่างประเทศ และรองปลัดกระทรวงการต่างประเทศ
นอกจากนี้แล้วยังได้รับการแต่งตั้งเป็นเอกอัครราชทูตไทย ณ กรุงปักกิ่ง สาธารณรัฐประชาชนจีน, นครเจนีวา สมาพันธรัฐสวิส, กรุงปารีส สาธารณรัฐฝรั่งเศส, กรุงวอชิงตัน ดี.ซี. ประเทศสหรัฐอเมริกา และได้รับตำแหน่งสูงสุดในกระทรวงการต่างประเทศ คือ ปลัดกระทรวงการต่างประเทศ จากนั้นจึงได้โอนมารับตำแหน่งที่ปรึกษาสำนักราชเลขาธิการ ระดับ 11 จนเกษียณอายุราชการ
ในปี พ.ศ. 2551 หลังการลาออกของนพดล ปัทมะ รัฐมนตรีว่าการกระทรวงการต่างประเทศ นายเตช บุนนาคได้รับการแต่งตั้งเป็นรัฐมนตรีว่าการกระทรวงการต่างประเทศแทน แต่อย่างไรก็ตามเตช บุนนาคก็ได้ลาออกจากตำแหน่งหลังจากทำงานได้เพียงเดือนเศษเท่านั้น และไม่ได้รับโปรดเกล้าฯให้กลับเข้าไปรับราชการที่สำนักราชเลขาธิการอีก
นอกจากนี้ยังดำรงตำแหน่งสำคัญทางวิชาการหลายสาขา อาทิเช่น
ประธานคณะกรรมการอำนวยการสถาบันเทคโนโลยีแห่งเอเชีย (AIT)
ประธานคณะกรรมาธิการว่าด้วยการส่งเสริมความร่วมมือด้านวัฒนธรรมไทย-กัมพูชา
ประธานคณะกรรมการสมาคมวัฒนธรรมไทย-กัมพูชา
ที่ปรึกษากิตติมศักดิ์คณะมนตรีสถาบันความร่วมมือเพื่อพัฒนาเศรษฐกิจลุ่มน้ำโขง
เลขาธิการสมาคมไทย-ลาวเพื่อมิตรภาพ
ที่ปรึกษาสมาคมสังคมศาสตร์แห่งประเทศไทย
กรรมการบริหารศูนย์มานุษยวิทยาสิรินธร
ในปี 2564 ได้รับโปรดเกล้าฯ แต่งตั้งเป็นเลขาธิการสภากาชาดไทย แทน แผน วรรณเมธี
เครื่องราชอิสริยาภรณ์

เตช บุนนาค ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2535 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2546 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 2 ทุติยดิเรกคุณาภรณ์ (ท.ภ.)
พ.ศ. 2537 –  เหรียญจักรพรรดิมาลา (ร.จ.พ.)
พ.ศ. 2547 –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

บริเตนใหญ่ :
พ.ศ. 2515 –  เครื่องราชอิสริยาภรณ์รอยัลวิกตอเรียน ชั้นที่ 5 (MVO)
โบลิเวีย :
พ.ศ. 2532 –  เครื่องราชอิสริยาภรณ์แร้งแห่งเทือกเขาแอนดีส ชั้นที่ 3
รัฐอธิปไตยทหารออร์เดอร์ ออฟ มอลตา :
พ.ศ. 2535 –  เครื่องอิสริยาภรณ์โปรเมอริโต เมลิเตนซี ชั้นที่ 2 (พลเรือน)
ฝรั่งเศส :
พ.ศ. 2543 –  เครื่องอิสริยาภรณ์แห่งชาติฝรั่งเศส ชั้นที่ 2
บรูไน :
พ.ศ. 2545 –  เครื่องอิสริยาภรณ์เสรี ปาดูกา มาห์โกตาบรูไน ชั้นที่ 3
สวีเดน :
พ.ศ. 2546 –  เครื่องราชอิสริยาภรณ์ดาวขั้วโลก ชั้นที่ 1 ประถมาภรณ์
เนเธอร์แลนด์ :
พ.ศ. 2547 –  เครื่องราชอิสริยาภรณ์ออเรนจ์-นัสเซา ชั้นที่ 1 อัศวินมหากางเขน
ญี่ปุ่น :
พ.ศ. 2558 –  เครื่องราชอิสริยาภรณ์อาทิตย์อุทัย ชั้นที่ 2
ชีวิตส่วนตัว

เตชเคยสมรสกับเจน แบรมลี่ ชาวอังกฤษ มีบุตรีชื่อ จารุ บุนนาค ปัจจุบันสมรสกับเพ็ญศรี (สกุลเดิม อมาตยกุล) มีบุตรีชื่อ ดร. ยาใจ บุนนาค นักการฑูตชำนาญการ กรมสารนิเทศ
แหล่งข้อมูลอื่น

สัมภาษณ์พิเศษ เตช บุนนาค สำเนาจาก มติชน 15 กันยายน 2551
| ด ค กคณะรัฐมนตรีคณะที่ 57 ของไทย |
| --- | --- | --- |
| นายกรัฐมนตรี |  สมัคร สุนทรเวช  สมชาย วงศ์สวัสดิ์ †  |  |
| รองนายกรัฐมนตรี |  สมชาย วงศ์สวัสดิ์  มิ่งขวัญ แสงสุวรรณ  สุรพงษ์ สืบวงศ์ลี  สหัส บัณฑิตกุล  สนั่น ขจรประศาสน์  สุวิทย์ คุณกิตติ  มั่น พัธโนทัย  โกวิท วัฒนะ  |  |
| สำนักนายกรัฐมนตรี |  ชูศักดิ์ ศิรินิล  จักรภพ เพ็ญแข  |  |
| กลาโหม |  สมัคร สุนทรเวช  |  |
| การคลัง |  สุรพงษ์ สืบวงศ์ลี  ประดิษฐ์ ภัทรประสิทธิ์  ระนองรักษ์ สุวรรณฉวี  สุชาติ ธาดาธำรงเวช  พิชัย นริพทะพันธุ์  |  |
| การต่างประเทศ |  นพดล ปัทมะ  เตช บุนนาค  สาโรจน์ ชวนะวิรัช  |  |
| การท่องเที่ยวและกีฬา |  วีระศักดิ์ โควสุรัตน์  |  |
| การพัฒนาสังคมและความมั่นคงของมนุษย์ |  สุธา ชันแสง  ชวรัตน์ ชาญวีรกูล  อนุสรณ์ วงศ์วรรณ  |  |
| เกษตรและสหกรณ์ |  สมศักดิ์ ปริศนานันทกุล  สมพัฒน์ แก้วพิจิตร  ธีระชัย แสนแก้ว  |  |
| คมนาคม |  สันติ พร้อมพัฒน์  ทรงศักดิ์ ทองศรี  อนุรักษ์ จุรีมาศ  |  |
| ทรัพยากรธรรมชาติและสิ่งแวดล้อม |  อนงค์วรรณ เทพสุทิน  |  |
| เทคโนโลนีสารสนเทศและการสื่อสาร |  มั่น พัธโนทัย  |  |
| พลังงาน |  พูนภิรมย์ ลิปตพัลลภ  |  |
| พาณิชย์ |  มิ่งขวัญ แสงสุวรรณ  ไชยา สะสมทรัพย์  วิรุฬ เตชะไพบูลย์  บรรยิน ตั้งภากรณ์  พิเชษฐ์ ตันเจริญ  |  |
| มหาดไทย |  เฉลิม อยู่บำรุง  โกวิท วัฒนะ  สุพล ฟองงาม  สิทธิชัย โควสุรัตน์  ประสงค์ โฆษิตานนท์  |  |
| ยุติธรรม |  สมพงษ์ อมรวิวัฒน์  |  |
| แรงงาน |  อุไรวรรณ เทียนทอง  |  |
| วัฒนธรรม |  อนุสรณ์ วงศ์วรรณ  สมศักดิ์ เกียรติสุรนนท์  |  |
| วิทยาศาสตร์และเทคโนโลยี |  วุฒิพงศ์ ฉายแสง  |  |
| ศึกษาธิการ |  สมชาย วงศ์สวัสดิ์  บุญลือ ประเสริฐโสภา  พงศกร อรรณนพพร  |  |
| สาธารณสุข |  ไชยา สะสมทรัพย์  ชวรัตน์ ชาญวีรกูล  วิชาญ มีนชัยนันท์  |  |
| อุตสาหกรรม |  สุวิทย์ คุณกิตติ  มิ่งขวัญ แสงสุวรรณ  |  |
| โฆษกประจำสำนักนายกรัฐมนตรี |  วิเชียรโชติ สุกโชติรัตน์  ณัฐวุฒิ ใสยเกื้อ  ศุภรัตน์ นาคบุญนำ  วีรินทร์ทิรา นาทองบ่อจรัส  |  |
 รัฐมนตรีช่วยว่าการ  † : รักษาการแทน  พ้นจากตำแหน่ง 
| ด ค กปลัดกระทรวงการต่างประเทศของไทย |
| --- | --- | --- |
|  หม่อมหลวงปีกทิพย์ มาลากุล • ไพโรจน์ ชัยนาม • จิตติ สุจริตกุล • ปราโมทย์ จงเจริญ • สมบูรณ์ ปาลเสถียร • จรูญพันธ์ อิศรางกูร ณ อยุธยา • สุนธร คงศักดิ์ • แผน วรรณเมธี • อานันท์ ปันยารชุน • วงศ์ พลนิกร • อรุณ ภาณุพงศ์ • หม่อมราชวงศ์เกษมสโมสร เกษมศรี • อาสา สารสิน • วิทยา เวชชาชีวะ • ประชา คุณะเกษม • หม่อมราชวงศ์เทพกมล เทวกุล • สาโรจน์ ชวนะวิรัช • นิตย์ พิบูลสงคราม • เตช บุนนาค • กฤษณ์ กาญจนกุญชร • วีระศักดิ์ ฟูตระกูล • ธีรกุล นิยม • สีหศักดิ์ พวงเกตุแก้ว • นรชิต สิงหเสนี • อภิชาติ ชินวรรโณ • บุษยา มาทแล็ง • ธานี ทองภักดี • ศรัณย์ เจริญสุวรรณ • เอกศิริ ปิณฑะรุจิ  |  หม่อมหลวงปีกทิพย์ มาลากุล • ไพโรจน์ ชัยนาม • จิตติ สุจริตกุล • ปราโมทย์ จงเจริญ • สมบูรณ์ ปาลเสถียร • จรูญพันธ์ อิศรางกูร ณ อยุธยา • สุนธร คงศักดิ์ • แผน วรรณเมธี • อานันท์ ปันยารชุน • วงศ์ พลนิกร • อรุณ ภาณุพงศ์ • หม่อมราชวงศ์เกษมสโมสร เกษมศรี • อาสา สารสิน • วิทยา เวชชาชีวะ • ประชา คุณะเกษม • หม่อมราชวงศ์เทพกมล เทวกุล • สาโรจน์ ชวนะวิรัช • นิตย์ พิบูลสงคราม • เตช บุนนาค • กฤษณ์ กาญจนกุญชร • วีระศักดิ์ ฟูตระกูล • ธีรกุล นิยม • สีหศักดิ์ พวงเกตุแก้ว • นรชิต สิงหเสนี • อภิชาติ ชินวรรโณ • บุษยา มาทแล็ง • ธานี ทองภักดี • ศรัณย์ เจริญสุวรรณ • เอกศิริ ปิณฑะรุจิ  |  |
สำนักงานปลัดกระทรวงการต่างประเทศ
เลือดสุพรรณ

เลือดสุพรรณ เป็นบทละครอิงประวัติศาสตร์ ถูกประพันธ์โดย พลตรีหลวงวิจิตรวาทการ ถูกแสดงครั้งแรกเมื่อ พ.ศ. 2479 ละครแบบผสม คือมีทั้งบทพูดแบบละครพูด มีทั้งการรำแบบละครรำ มีเพลงร้องทั้งเพลงไทยเดิม และเพลงไทยสากล 
เนื้อเรื่องเกี่ยวกับการศึกระหว่างไทยและพม่า โดยมีเนื้อหาปลุกใจให้รักชาติตามนโยบายของนายกรัฐมนตรีในขณะนั้น คือ พลโทหลวงพิบูลสงคราม โดยเนื้อหาเป็นการประพันธ์ขึ้นมาใหม่จากจินตนาการ โดยมิได้อิงมาจากประวัติศาสตร์หรือพงศาวดารฉบับใดแต่อย่างใด  นอกจากนี้ เลือดสุพรรณ ยังเป็นชื่อของเพลงประกอบละคร ที่หลวงวิจิตรวาทการ ประพันธ์ทั้งคำร้องและทำนอง สำหรับละครเรื่องนี้ด้วย
เลือดสุพรรณ ถูกนำมาสร้างเป็นภาพยนตร์ครั้งแรกเมื่อ พ.ศ. 2494 และถูกสร้างเป็นภาพยนตร์อีกครั้งเมื่อ พ.ศ. 2522 กำกับโดยเชิด ทรงศรี นำแสดงโดย ลลนา สุลาวัลย์ และไพโรจน์ สังวริบุตร ภาพยนตร์เรื่องนี้ทำให้ลลนา สุลาวัลย์ ถูกเสนอชื่อ 1 ใน 5 เข้าชิงรางวัลตุ๊กตาทองพระสุรัสวดี ปี 2524
วันที่ 4 ตุลาคม 2561 หอภาพยนตร์แห่งชาติ (องค์การมหาชน) กระทรวงวัฒนธรรม ประกาศให้ภาพยนตร์เรื่อง เลือดสุพรรณ เป็นมรดกภาพยนตร์ของชาติ ครั้งที่ 8 ประจำปี พ.ศ. 2561
ละครโทรทัศน์

เลือดสุพรรณเป็น ละครโทรทัศน์แนวพีเรียด-ดราม่า  ผลิตโดยบริษัท พรี-โพร-โพสต์ ไลฟ์ เอ็นเตอร์เทนเม้นท์ จำกัด จากบทประพันธ์ของ พลตรีหลวงวิจิตรวาทการ บทโทรทัศน์โดย ศาสตราจารย์ ดร.สุเนตร ชุตินธรานนท์, ผู้ช่วยศาสตราจารย์ ดร.ธนสิน ชุตินธรานนท์, กอบชัย ศรีทอง กำกับการแสดงโดย นุชิต นวลสกุล, สมชาย คงครุฑ ออกอากาศทุกวันเสาร์– วันอาทิตย์ เวลา 20.20 - 21.10 น. ทาง สถานีวิทยุโทรทัศน์กองทัพบกช่อง 5 นำแสดงโดย นิธิดล ป้อมสุวรรณ, พรภัสร์ชนก มิตรชัย, แสนยา สมสะอาด, พิมพ์ขวัญ บุญจิตต์พิมล และนักแสดงชั้นนำอีกมากมาย เริ่มตอนแรกวันเสาร์ที่ 12,19,26 และวันอาทิตย์ที่ 20,27 ตุลาคม ออกอากาศ 5 วัน 5 ตอน
ลูบุนตู

| --- | --- |
ลูบุนตู 23.10 "Mantic Minotaur"
ผู้พัฒนา: Lubuntu Community
ตระกูล: Linux (Unix-like)
สถานะ: Active development
รูปแบบ รหัสต้นฉบับ: Open source
วันที่เปิดตัว: 30 ตุลาคม พ.ศ. 2551 
รุ่นเสถียร: 23.10 / 12 ตุลาคม 2023; 14 เดือนก่อน (2023-10-12)
ตัวจัดการ แพกเกจ: APT
แพลตฟอร์ม ที่รองรับ: x86-64
ชนิดเคอร์เนล: Monolithic (Linux)
ยูเซอร์แลนด์: GNU
ส่วนติดต่อผู้ใช้ปริยาย: LXQt
สัญญาอนุญาต: Mainly the GNU GPL/ various others
เว็บไซต์: lubuntu.me 
ลูบุนตู (Lubuntu) เป็นการแจกจ่ายลินุกซ์แบบเสรีและโอเพนซอร์ส และเป็นการแยกออกมาอย่างเป็นทางการของอูบุนตู ความแตกต่างหลักจาก อูบุนตูคือใช้สิ่งแวดล้อมเดสก์ท็อปแอลเอ็กซ์คิวต์เป็นส่วนต่อประสานกับผู้ใช้โดยปริยาย แทนที่จะเป็นสิ่งแวดล้อมเดสก์ท็อป GNOME 3 ซึ่งเป็นส่วนต่อประสานกับผู้ใช้โดยปริยายของอูบุนตู
แหล่งข้อมูลอื่น

เว็บไซต์ทางการ
แม่แบบ:DistroWatch
Lubuntu Documentation
Lubuntu – Ubuntu Wiki
ตรุษจีนในนครสวรรค์
ขบวนแห่ในงานตรุษจีนปากน้ำโพ

งานประเพณีแห่เจ้าพ่อเจ้าแม่ปากน้ำโพจะมีขึ้นหลังวันตรุษจีน 2 วัน คือในวันที่สามหลังวันตรุษจีน (ชิวซา) จะเป็นการแห่กลางคืน และหลังจากนั้นหนึ่งวัน (ชิวสี่) จะเป็นวันแห่กลางวัน โดยในการแห่จะมีขบวนต่างๆมากมาย
ขบวนแห่ในงานตรุษจีนปากน้ำโพ > ขบวนองค์สมมุติเจ้าแม่กวนอิม

ในขบวนองค์สมมุติเจ้าแม่กวนอิมนั้น จะประกอบไปด้วย องค์สมมุติเจ้าแม่กวนอิม และกิมท้ง(เด็กชาย) เง็กนึ่ง(เด็กหญิง)
ขบวนแห่ในงานตรุษจีนปากน้ำโพ > ขบวนเกี้ยวเจ้าพ่อเจ้าแม่ > เจ้าพ่อกวนอู

เทพเจ้า ที่ขึ้นชื่อว่าเป็นเทพพระเจ้าแห่งความซื่อสัตย์
ขบวนแห่ในงานตรุษจีนปากน้ำโพ > ขบวนแห่สิงโต

ความพิเศษของตรุษจีนนครสวรรค์อีกอย่างหนึ่งนั้นคือได้มีการรวบรวมการแสดงเชิดสิงโต 5 ชาติพันธุ์ หรือ 5 ภาษา หนึ่งในนั้นเป็นการรื้อฟื้นการเชิดสิงโตฮกเกี้ยน ที่หายไปนานกลับมาให้ชาวไทยและชาวปากน้ำโพได้ร่วมชม และร่วมกันสืบสานวัฒนธรรมท้องถิ่นอีกครั้ง ซึ่งถือเป็นที่แรกและที่เดียวในประเทศไทยที่มีการรวบรวมการเชิดสิงโตไว้มากที่สุดถึง 5 ชาติพันธุ์
ขบวนแห่ในงานตรุษจีนปากน้ำโพ > ขบวนแห่สิงโต > เสือไหหลำ

เป็นของชาวจีนไหหนำ เหตุที่เรียกเสือไหหนำก็เพราะมีเรื่องเล่าว่ามีแม่ลูกคู่หนึ่งเดินทางไปไหว้ศาลเจ้าปึงเถากงหนึ่งในไหหนำ และได้มีเสือนอนหลับอยู่ข้างศาลเจ้า โดยปกติเสือตัวนี้จะไม่ทำร้ายใคร จนเด็กคนนี้ไปแหย่เสือที่นอนหลับอยู่เสือก็ตื่นขึ้นด้วยความโกรธแล้วกินเด็กลงไป ส่วนแม่ก็ได้แต่ยืนดูโดยที่ช่วยอะไรไม่ได้ก็ได้แต่ยืนร้องไห้อยู่ตรงหน้าศาลเจ้า ฝ่ายเทพเจ้าปึงเถากงเห็นเหตุการณ์ก็นึกสงสารจึงไปขอให้พระภูมิเจ้าที่สององค์ช่วยเหลือชาวจีนไหหนำจึงได้นำตำนานเรื่องนี้มาเป็นการแสดง
ขบวนเสือไหหลำ ขบวนนี้ เกิดขึ้นมาเมื่อครั้งชาวจีนไหหลำได้อพยพเข้ามาพึ่งพระบรมโพธิสมภารที่ชุมชนปากน้ำโพจังหวัดนครสวรรค์ จึงได้นำเอาวัฒนธรรมประเพณีการเชิดเสือเข้ามาเผยแพร่ให้ลูกหลานชนรุ่นหลังได้สืบทอดการเชิดจนแพร่หลาย ซึ่งตามความเชื่อถือของชาวจีนไหหลำ เสือเป็นสัญลักษณ์ของ เทพเจ้าบ้วนเถ่ากง หรือที่ชาวไทยรู้จักกันดี คือ เจ้าพ่อเทพารักษ์ เป็นเสมือนสัตว์ที่คอยเบิกทางก่อนที่เทพเจ้าบ้วนเถ่ากงจะเสด็จ คอยปกป้องภยันตรายสิ่งไม่ดีไม่งามมาย่างกราย ดังนั้นชาวไหหลำซึ่งนับถือเทพเจ้าบ้วนเถ่ากง จึงนำเสือมาเป็นสัญลักษณ์ใช้เชิดในเทศกาลและงานพิธีมงคลต่างๆ เพื่อให้ตนเองและครอบครัวประสบแต่โชคดี และนำมาซึ่งความเป็นสิริมงคล
ขบวนแห่ในงานตรุษจีนปากน้ำโพ > ขบวนแห่สิงโต > สิงโตทองฮากกา

สิงโตทองฮากกา หรือมีชื่อเรียกอีกอย่างหนึ่งว่า สิงโตจีนแคะ เป็นศิลปะการแสดงที่นิยมอย่างแพร่หลายในหมู่ชาวฮากกาที่อยู่ในประเทศจีน คำว่าฮากกา ปลกว่าแขก หรือผู้มาเยือน ตามความเชื่อดั้งเดิมนั้นมีอยู่ว่า หากมีการจัดงานเฉลิมฉลอง ด้วยการแห่ขบวนสิงโตฮากกาไปทั่วเมือง จะช่วยปัดเป่าเหตุเพทภัยสิ่งชั่วร้ายต่างๆ ให้หมดสิ้นไป ฝนฟ้าตกต้องตามฤดูกาล ข้าวปลาอาหาร อุดมสมบูรณ์ ประชาชนอยู่เย็นเป็นสุขปราศจากโรคภัยไข้เจ็บ โดยสิงโตทาองฮากกาที่นี่ เป็นสิงโตจำลองมาจากสิงโตจริงไม่มีเขา ที่คอจะมีขนคอยาวเหมือนสิงโตตัวผู้ รูปหน้าทำขึ้นเป็นเป็นศิลปะพื้นบ้านโบราณ
ขบวนแห่ในงานตรุษจีนปากน้ำโพ > ขบวนแห่สิงโต > สิงโตปักกิ่ง

สิงโตปักกิ่ง เป็นศิลปะการเล่นสิงโตของจีนภาคเหนือ เป็นสิงโตพ่อ แม่ ลูก 4 ตัว เต้นหยอกล้อลูกแก้ว มีลีลาสวยงามน่ารัก ท่าที่แสดงออกเป็นไปอย่างสนุกสนาน และร่าเริง ผู้ที่ชมการแสดงอย่างใกล้ชิดอาจได้ร่วมกันรับความรู้สึกจากการแสดงโดยตรงเมื่อสิงโตปักกิ่งมาคลอเคลียด้วย โดยขบวนสิงโตปักกิ่งนครสวรรค์ถือกำเนิดขึ้นมาตั้งแต่ปี 2519 หลังจากที่ หม่อมราชวงศ์คึกฤทธิ์ ปราโมช นายกรัฐมนตรี และคณะกรรมการจัดงานในยุคนั้นได้ชมการแสดงสิงโตปักกิ่งของคณะกายกรรมกวางเจา จึงมีความคิดนำร่วมในขบวนแห่งตรุษจีนด้วย ปัจจุบันคณะสิงโตปักกิ่ง นครสวรรค์มีนักแสดงทั้งหมดกว่า 60 คน
ขบวนแห่ในงานตรุษจีนปากน้ำโพ > ขบวนแห่สิงโต > สิงโตกวางตุ้ง หรือ สิงโตกว๋องสิว

สิงโตกว๋องสิว หรือสิงโตกวางตุ้ง เป็นขบวนสิงโตที่นิยมเชิดกันมากที่สุดเพราะมีสีสันและลวดลายสวยงาม ปรากฏให้เห็นตามงานวัดและงานมงคลของไทย-จีน สิงโตกวางตุ้งประกอบด้วยสัตว์ 3 ชนิด คือ แรด เพราะมีนอที่หน้าผากเหมือนแรด ม้าเนื่องจากมีลำตัวเหมือนม้า และ สุนัขเพราะมีอากัปกิริยาเหมือนสุนัข มีคนคอยติดตามคือแป๊ะยิ้มในมือถือพัดที่ทำมาจากใบตาล คู่กับยายซิ้มที่ในมือถือตะกร้าใส่ดอกเบ็ญจมาศ และจี้กงเป็นคนเมามีหน้าตาสกปรกมอมแมมในมือถือขวดน้ำเต่ใส่หล้า การเชิดสิงโตกว๋องสิวของนครสวรรค์ มีท่าเต้นสนุกสนาน เช่น สิงโตตื่นนอน สิงโตกินผัก สิงโตกินส้ม สิงโตเล่นพรหมสี่หน้า สิงโตกินมะพร้าว สิงโตขึ้นเขา สิงโตปีนเสา ทุกท่วงท่ามีลีลาการเต้นที่งดงาม มีความกลมกลืน สิงโตกว๋องสิวของนครสวรรค์ ถือว่ามีชื่อเสียงที่สุดในประเทศ เพราะได้รับรางวัลจากการแข่งขันเชิดสิงโตมาแล้วมากมาย และที่ยังความภาคภูมิใจมาแด่สมาคมกว๋องสิว และชาวปากน้ำโพก็คือสิงโตกว๋องสิวนี้ ได้มีโอกาสเชิดถวายแด่พระบาทสมเด็จพระปรมินทรมหาภูมิพลอดุลยเดช รัชกาลที่ 9 และเชื้อพระวงศ์ทอดพระเนตรหลายต่อหลายครั้งอีกด้วย
ขบวนแห่ในงานตรุษจีนปากน้ำโพ > ขบวนแห่สิงโต > สิงโตฮกเกี้ยน

สิงโตฮกเกี้ยนเป็นสิงโตเขียวของชาวจีนฮกเกี้ยน ไม่เป็นที่แพร่หลายมากนัก เป็นการละเล่นในช่วงราชวงษ์ชิง เชื่อกันว่าสิงโตประเภทนี้ถูกคิดค้นโดยชาวแมนจู ครั้นเมื่อราชวงษ์ชิงล่มสลายและมีการปฏิวัติเกิดขึ้น วัฒนธรรมการแสดงสิงโตเขียวก็หายไปจากเมืองจีน และปรากฏว่าวัฒนธรรมการแสดงสิงโตเขียวได้ข้ามช่องแคบมาสู่เกาะไต้หวันในศตวรรษที่ 18 โดยเริ่มจากคนที่ตั้งรกรากช่วงแรกๆ ซึ่งเป็นคนเรือที่มีอาชีพยากลำบาก การฝึกฝนจึงเป็นท่วงท่าดุดันแบบกังฟู จึงจะเห็นการฝึกแบบนี้ในบ้านชนบทที่ห่างไกล เพื่อบูชาเทพเจ้า เพื่อออกกำลังกาย หรือแม้กระทั่งการฝึกทหาร รูปแบบหัวสิงโตทางตอนเหนือนิยมแบบเปิดปากได้ ส่วนทางตอนใต้นิยมแบบหัวแข็งแรงที่จะเอาไว้เป็นโล่ต่อสู้กับโจร
หัวสิงโตฮกเกี้ยนจะมีอยู่ 5 สี ตามสีของ 5 ธาตุ ตามความเชื่อของลัทธิเต๋า สีเหลือง อยู่ตรงกลาง ธาตุดิน, สีเขียว ทิศตะวันออก ธาตุไม้, สีแดง ทิศใต้ ธาตุไฟ, สีขาว ทิศตะวันตก ธาตุทอง และสีดำ ทิศเหนือ ธาตุน้ำ หัวสิงโตจะมีกระจกขนาดใหญ่อยู่บนหน้าผาก และขนาดเล็กอยู่บนแก้ม ด้านบนหัวจะมียันต์ 8 เหลี่ยม และสัญญาลักษณ์ หยิน หยาง หนวดและแผงคอ สัญญาลักษณ์แทนฟ้าดิน การต่อสู้สิงโตแทนความดี ต่อสู้กับเหล่าร้าย นำเข้าประเทศไทยปี 2560 ที่ตำบลปากน้ำโพ จังหวัดนครสวรรค์เป็นที่แรก
เกร็ดเพิ่มเติม > ภาพยนตร์ "สายเลือดมังกร สายน้ำแห่งศรัทธา" (พ.ศ. 2552)

ในงานประเพณีแห่เจ้าพ่อ เจ้าแม่ปากน้ำโพ หรือตรุษจีนนครสวรรค์ ประจำปี พ.ศ. 2552 นั้น ได้มีการจัดสร้างภาพยนตร์เรื่อง "สายเลือดมังกร สายน้ำแห่งศรัทธา" ซึ่งเป็นภาพยนตร์ที่จัดสร้างขึ้นเพื่อจัดฉายในงานประเพณี แห่เจ้าพ่อ-เจ้าแม่ปากน้ำโพ พร้อมฉลองงาน เทศกาลตรุษจีน ของชาวจังหวัดนครสวรรค์ เพราะเมืองนครสวรรค์ถือเป็นเมืองแห่งการเล่าขานตำนาน คนจีนโพ้นทะเล ที่เดินทางมาสู่เมืองไทยด้วยสภาพ เสื่อผืนหมอนใบ เพื่อมาอาศัยใต้ร่มพระบารมี ณ เมืองปากน้ำโพ อันเป็นจุดเริ่มต้นของ แม่น้ำเจ้าพระยา และเป็นจุดเริ่มต้นของชีวิตคนจีนบนแผ่นดินไทย ที่นำโดยพระเอกรุ่นใหญ่ โกวิท วัฒนกุล, นิรุตติ์ ศิริจรรยา, แทนคุณ จิตต์อิสระ แสดงนำ
โดยภาพยนตร์เรื่อง "สายเลือดมังกร สายน้ำแห่งศรัทธา" เปิดเผยเรื่องราวของ คนจีนสองคนพ่อลูกคือ อากง (แสดงโดยโกวิท วัฒนกุล) ที่เดินทางมาจากเมืองจีนแล้วมาอาศัยอยู่ในปากน้ำโพ ต่อมาได้ส่งลูกหลานเข้ามาเรียนหนังสือหาวิชาความรู้ในกรุงเทพฯ คือ อาเล้ง (แสดงโดยแทนคุณ จิตต์อิสระ ) ที่หลังจากเรียนจบมหาวิทยาลัยแล้วก็ได้ทำงานเป็น วิศวกร ในบริษัทข้ามชาติแห่งหนึ่งในกรุงเทพฯ และทุกปีในเทศกาลตรุษจีน อาเล้ง จะกลับไปนครสวรรค์ เพื่อเยี่ยมครอบครัวอย่างพร้อมหน้าพร้อมตา ปีนี้ก็เช่นกันที่พอไปถึงก็ทราบว่าคุณพ่อ อาป๊า (แสดงโดยนิรุตติ์ ศิริจรรยา) ได้รับแต่งตั้งเป็น เถานั้ง ของคณะกรรมการศาลเจ้าพ่อเจ้าแม่ปากน้ำโพ ที่มีภาระจะต้องจัดงานแห่เจ้าพ่อเจ้าแม่ในเทศกาลตรุษจีนในปีหน้า ซึ่งเรื่องราวดำเนินไปอย่างเข้มข้นและแฝงไปด้วยประเพณี ความเชื่อ ขนบธรรมเนียม และวัฒนธรรมของชาวปากน้ำโพ ผ่านทางตัวละครหลักสามคน พ่อ-ลูก-หลาน ชาวปากน้ำโพนั่นเอง
เกร็ดเพิ่มเติม > เพลง "สายน้ำแห่งชีวิต"

เพลง "สายน้ำแห่งชีวิต" นี้เป็นเพลงประกอบภาพยนตร์เรื่อง "สายเลือดมังกร สายน้ำแห่งศรัทธา" ที่จัดฉายในงานประเพณีแห่เจ้าพ่อเจ้าแม่ปากน้ำโพ ประจำปี พ.ศ. 2552 ขับร้องโดยคุณ เจนนิเฟอร์ คิ้ม ถูกแต่งขึ้นโดยคุณภราดร เพ็งศิริ ซึ่งคนปากน้ำโพโดยกำเนิด และเรียบเรียงโดยคุณ อนุรักษ์ แซ่ลี้ เพลงนี้มีเนื้อหาถ่ายทอดอารมณ์ความรู้สึกของชาวนครสวรรค์ ซึ่งมีความผูกพันกับแม่น้ำเจ้าพระยา เป็นแม่น้ำที่มีทั้งความรัก ความศรัทธา การดำรงชีวิต เปรียบเสมือนสายเลือดที่หล่อเลี้ยงร่างกาย และจิตใจของชาวปากน้ำโพ ซึ่งเพลงนี้ถูกใช้ต่อๆมาในงานประเพณีประจำทุกปีจวบจนปัจจุบัน